cyanic-selkie/wikianc huggingface dataset:
দুধ পাতি চা
প্রস্তুতি
একটি প্রস্তুতির পদ্ধতিতে একটি পাত্রটিতে পানি যোগ করা হয় এবং এটি ফুটন্ত হওয়া পর্যন্ত রেখে দেওয়া হয়। পানি একবার ফুটতে শুরু করলে এতে চা যুক্ত করা হয়। মিশ্রণটি এবার বেটে রাখা হয়। তারপরে সম্পূর্ণ ক্রিম দুধ মিশ্রণে যুক্ত করা হয় এবং এটি কম আঁচে জ্বাল করা হয়। চিনি প্রায়শই স্বাদ অনুসারে যুক্ত করা হয়। কম আঁচে পুঙ্খানুপুঙ্খভাবে মেশানোর পরে, চায়ের পরিবেশনের আগে একটি চা স্ট্রেনার ব্যবহার করা হয়। এটি সাধারণত কাপগুলিতে ঢেলে দেওয়া হয় তবে কেউ কেউ এটি একটি পিরিচে ঢেলে প্রান্ত থেকে পুরানো রীতিতে পান করতে পছন্দ করেন।
খরচ
দুধ পাতি পথিপার্শ্বস্থ এ পরিবেশিত হয় ধাবাতে এবং Chaiwalas পাকিস্তান সব। এটি সাধারণত সঙ্গে ক্ষয়প্রাপ্ত হয় parathay এবং ভাজা ডিম বা অমলেট সময় ব্রেকফাস্ট । ব্যস্ততার পরে অবসর সময়ে এটিও খাওয়া হয়। এটি গিলগিট-বালতিস্তানের হুনজার বরফের পাহাড়ের মাঝেও গ্রাস করা হয়।
আবু ধাবি প্লাজা
আবু ধাবি প্লাজা হল আস্তানা, কাজাখস্তান এর মধ্যে নির্মাণাধীন একটি ভবন; যেখানে অফিস, আবাসিক এবং কেনাকাটার স্থানসহ একটি হোটেল বিদ্যমান রয়েছে। ভবনটির নির্মাণ কাজ সম্পন্ন হলে, প্রকল্পের অনেক টাওয়ার (উইলিস টাওয়ার অনুরূপ) বিভিন্ন উচ্চতায় উপনীত হবে এবং এছাড়াও এটি সবচেয়ে উচ্চতম ভবন ৮৮ তালার সঙ্গে ৩৮২ মিটার উচ্চতায় পৌছাবে।
চট্টগ্রাম সিটি কর্পোরেশন পাবলিক লাইব্রেরি
চট্টগ্রাম সিটি কর্পোরেশন পাবলিক লাইব্রেরি ("মাহবুব উল আলম চৌধুরী" চট্টগ্রাম সিটি কর্পোরেশন পাবলিক লাইব্রেরি নামেও পরিচিত) হলো বাংলাদেশের চট্টগ্রাম শহরে অবস্থিত চট্টগ্রামের প্রথম গণগ্রন্থাগার। বর্তমানে চট্টগ্রাম সিটি কর্পোরেশন এটি পরিচালনার দায়িত্বে আছে। একুশের প্রথম কবিতার কবি মাহবুব উল আলম চৌধুরীর নামে ২০২৩ সালে গ্রন্থাগারটিকে "মাহবুব উল আলম চৌধুরী" চট্টগ্রাম সিটি কর্পোরেশন পাবলিক লাইব্রেরি নামে নামকরণ করা হয়।
অবস্থান
চট্টগ্রাম সিটি কর্পোরেশন পাবলিক লাইব্রেরি চট্টগ্রাম শহরের ঐতিহাসিক লালদীঘির দক্ষিণ পাড়ে নবনির্মিত বহুতল ভবনের ৫ম ও ৬ষ্ঠ তলায় অবস্থিত। এর পাশেই চট্টগ্রাম কেন্দ্রীয় কারাগার এবং লালদীঘির ময়দান অবস্থিত।
ইতিহাস
বাংলাদেশ স্বাধীন হওয়ার পর চিটাগাং মিউনিসিপ্যাল লাইব্রেরি নাম পরিবর্তন করে চট্টগ্রাম সিটি কর্পোরেশন পাবলিক লাইব্রেরি নামে নামকরণ করা হয়।
সংগ্রহ
পরবর্তীতে, বিভিন্ন সময়ে শিক্ষা প্রতিষ্ঠান এখান থেকে বই নিয়ে যায়। ২০১৭ সালে গ্রন্থাগার ভবন পুনঃনির্মাণের স্বার্থে বই ও অন্যান্য পত্র-পত্রিকা, গ্যাজেট-সাময়িকী চট্টগ্রামের বিবিরহাটস্থ আর্বান হেলথ কমপ্লেক্সের তৃতীয় তলায় স্থানান্তর করা হয়। যেখানে বস্তাবন্দি করে রাখার ফলে বিভিন্ন পুরনো বই নষ্ট হয়। ২০২০ সালে নতুন ভবনে পুনরায় গ্রন্থাগারের কার্যক্রম শুরু হয়। গ্রন্থাগারে আরও রয়েছে চট্টগ্রামের বিভিন্ন গুরুত্বপূর্ণ ব্যক্তিবর্গের ছবি, জীবনী ও কর্ম নিয়ে তৈরি একটি গ্যালারি।
গ্রন্থাগার ভবন পুনঃনির্মাণ
২০১৭ সালে চট্টগ্রাম সিটি কর্পোরেশন পাবলিক লাইব্রেরির শতবর্ষী ও ঐতিহাসিক পুরনো তিনতলা ভবনটি ভেঙে ফেলা হয়। ফলে, গ্রন্থাগারের সকল বই ও অন্যান্য সামগ্রী নগরীর বিবিরহাটস্থ আর্বান হেলথ কমপ্লেক্সে স্থানান্তর করা হয়। যেখানে, বইগুলো ৯শ বস্তায় ভবনটির ৩য় তলায় সংরক্ষিত করা হয়। ‘রি-কনস্ট্রাকশন অব লালদীঘি সেন্ট্রাল ডিজেস্টার ম্যানেজমেন্ট কন্ট্রোল অফিস লাইব্রেরি অ্যান্ড কমিউনিটি কাম সাইক্লোন শেল্টার’ প্রকল্পের আওতায় জাইকার অর্থায়নে প্রায় ১৫ কোটি টাকা ব্যয়ে নতুন ভবন নির্মাণের উদ্যোগ নেয় গৃহায়ণ ও গণপূর্ত মন্ত্রণালয়। ২০২০ সালে নির্মাণকাজ শেষে ১৪ ডিসেম্বর ৮তলা বিশিষ্ট নতুন ভবনটির উদ্বোধন করেন অধ্যাপক অনুপম সেন। সিটি কর্পোরেশনের সাবেক প্রশাসক খোরশেদ আলম সুজনের আমলে ২০২০ সালে ভবনটির ৫ম ও ৬ষ্ঠ তলা গ্রন্থাগারের জন্য বরাদ্দ দেওয়া হয় এবং বর্তমানে এখানেই চলছে গণগ্রন্থাগারটির কার্যক্রম। গ্রন্থাগারের প্রতি তলার আকার ৪ হাজার বর্গফুট। উল্লেখ্য, বহুতল ভবনটির নিচতলা গাড়ি পার্কিং, দ্বিতীয় তলায় সম্মেলনকক্ষ, তৃতীয় তলায় সাইক্লোন শেল্টার, চতুর্থ তলায় শিক্ষক প্রশিক্ষণকেন্দ্র, সপ্তম তলায় ক্রীড়া একাদশের কার্যালয় এবং অষ্টম তলা রেস্টহাউস হিসেবে ব্যবহারের জন্য বরাদ্দ দেওয়া হয়েছে। ২০২১ সালে করোনা ভাইরাসের প্রকোপ বৃদ্ধি পেলে ভবনের দ্বিতীয় ও তৃতীয় তলায় ৫০ শয্যাবিশিষ্ট আইসোলেশন সেন্টার গড়ে তোলা হয়।
জর্জ ক্রেইগ
সঙ্গীত জীবন
২০০৩ সালে জর্জ ক্রেইগ ওয়ান নাইট অনলি ব্যান্ডে যোগদান করেন। ব্যান্ডটির শীর্ষ জনপ্রিয় গান জাস্ট ফর টুনাইট ২০০৮ সালে প্রকাশ করে; এর কিছুকাল পরেই তাদের প্রথম অ্যালবাম স্টারটেড আ ফায়ার প্রকাশিত হয়। অ্যালবামটির আরেকটি গান যুক্তরাজ্যে বেশ জনপ্রিয় হয়। অ্যালবামটির ইউ অ্যান্ড মি গানটি ২০০৮ এর জুলাইয়ে পুনরায় প্রকাশিত হয়, তবে সেটি যুক্তরাজ্যের শীর্ষ ৪০ জনপ্রিয় গানের তালিকায় স্থান পেতে ব্যর্থ হয়।
ব্যান্ডটা এরপরে কিছুকাল বিরতিতে চলে যায়। এসময় জর্জ ক্রেইগের ভাই জেমস ক্রেইগ ব্যান্ডের ড্রামার স্যাম ফোর্ড চলে গেলে তার পরিবর্তে দায়িত্ব গ্রহণ করে। ২০১০ সালের মে মাসে ওয়ান নাইট অনলি তাদের দ্বিতীয় অ্যালবামের প্রথম গানটি প্রকাশ করে। গানটিতে এমা ওয়াটসন অভিনয় করেছিল। বারবেরির একটি প্রচারণায় ওয়াটসনের সাথে জর্জ ক্রেইগের পরিচয় হয়। মিউজিক ভিডিওটি নিউ ইয়র্কে ধারণ করা হয়। ব্যান্ডটির দ্বিতীয় অ্যালবাম ২০১০ সালের গ্রীষ্মে প্রকাশিত হয়।
২০১১ সালে কোকা-কোলার প্রচারণায় ওয়ান নাইট অনলি একটি নতুন গান প্রকাশ করে। গানটি বিশ্বব্যাপী কোকা-কোলার বিজ্ঞাপনে ব্যবহৃত হয়। বারবেরির ২০১২ সালের একটি প্রচারণায় ব্যান্ডটি লং টাইম কামিং নামের একটি গান প্রকাশ করে।
মডেলিং
ক্রেইগ প্রথমবারের মত ২০০৮ সালে বারবেরির হয়ে মডেলিং করে। সেটি বারবেরির বসন্ত/গ্রীষ্মকালীন প্রচারণা ছিল। ২০১০ সালে এমা ওয়াটসনের সাথে বারবেরির একটি প্রচারণায় ক্রেইগ মডেল হিসেবে কাজ করেন। এরই ধারাবাহিকতায় ২০১২ সালেও তাকে ব্র্যান্ডটির প্রচারণায় দেখা যায়। তবে বর্তমানে তিনি আরবান আউটফিটারস নামের একটি ব্র্যান্ডের পক্ষে মডেল হিসেবে কাজ করছেন।
ব্যক্তিগত জীবন
জর্জ ক্রেইগ যুক্তরাজ্যের সাসেক্সে জন্মগ্রহণ করেন। তার একজন বড় ভাই রয়েছে, নাম জেমস ক্রেইগ। শৈশবেই তাদের বাবা-মা বিবাহ-বিচ্ছেদ ঘটান। আবার জর্জ ক্রেইগ যখন ১২ বছর বয়সী, তখন তারা পুনরায় বিয়ে করেন। ক্রেইগ রাইডেল স্কুল এবং অ্যাম্পেলফোর্থ কলেজে পড়ালেখা করেছেন। ২০১১ সালে ক্রেইগ লন্ডনে চলে আসেন। লন্ডনে তিনি ওয়ান নাইট অনলি ব্যান্ডে তার সহশিল্পী মার্ক এবং ড্যানের সাথে থাকেন।
ক্রেইগ পিক্সি গেলডফের সাথে কিছুকালের জন্য প্রণয়ে জড়িয়ে পরেন। ২০১০ সালে গ্রেইগকে এমা ওয়াটসনের সাথে প্রেম করতে দেখা গেছে। এরপর ২০১১ সালের জানুয়ারি থেকে তিনি ইংরেজ সঙ্গীতশিল্পী ডায়ানা ভাইকারস-এর সাথে প্রেমের বন্ধনে আবদ্ধ।
জিম পার্কস (ক্রিকেটার, জন্ম ১৯০৩)
জেমস হোরেস পার্কস (Jim Parks; জন্ম: ১২ মে, ১৯০৩ - মৃত্যু: ২১ নভেম্বর, ১৯৮০) হেওয়ার্ডস হিদে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৭ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্স ও নিউজিল্যান্ডীয় ঘরোয়া ক্রিকেটে ক্যান্টারবারির প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে অংশগ্রহণ করেছিলেন। ডানহাতে ব্যাটিংয়ের পাশাপাশি ডানহাতে স্লো মিডিয়াম বোলিংয়ে স্বীয় দক্ষতা প্রদর্শন করেছেন জিম পার্কস।
প্রথম-শ্রেণীর ক্রিকেট
জিম পার্কস ডানহাতি উদ্বোধনী ব্যাটসম্যান হিসেবে খেলতেন। এছাড়াও ইনসুইঙ্গার সহযোগে মিডিয়াম-পেস বোলিংয়ে পারদর্শীতা দেখিয়েছেন তিনি। ১৯২৪ সালে সাসেক্স দলের পক্ষে প্রথম-শ্রেণীর ক্রিকেটে অভিষেক ঘটে তার। ১৯২৭ থেকে দলের নিয়মিত সদস্যের মর্যাদা পান। ১৯৩৯ সাল বাদে প্রত্যেক বছরই সহস্রাধিক রানের সন্ধান পেয়েছেন। দ্বিতীয় বিশ্বযুদ্ধের কারণে খেলোয়াড়ী জীবনের সমাপ্তি ঘটে জিম পার্কসের। ১৯৩৫ সালে আদর্শ অল-রাউন্ডার হিসেবে সহস্রাধিক রানের পাশাপাশি শত উইকেট সংগ্রহের ন্যায় ডাবল লাভ করেছিলেন। তবে আহামরি ধরনের ছিল না তার খেলোয়াড়ী জীবন। ১৯৩৭ সালের পূর্ব-পর্যন্ত সাধারণমানের কাউন্টি ক্রিকেটার হিসেবে তার স্বীকৃতি ছিল। ১৯৩৭ সালে ৩,০০৩ রান তোলার সাথে সাথে ঐ মৌসুমে ১০১ উইকেটও পেয়েছিলেন তিনি। এরফলে বিরল রেকর্ড স্থাপন করেন যা নিশ্চিতরূপেই কখনো সমান হবে না। এক ইংরেজ মৌসুমে কেবলমাত্র ১৩জন ক্রিকেটার দুই সহস্রাধিক রান ও ১০০ উইকেট পেয়েছেন। কোন ক্রিকেটারই তিন সহস্র রান ও ১০০ উইকেট পাননি। এ অবস্থায় ১১ সেঞ্চুরি হাঁকান ও ২১ ক্যাচও তালুবন্দী করেছিলেন জিম পার্কস। তার এ সাফল্যে উইজডেন উচ্ছ্বসিত প্রশংসা করে।
টেস্ট ক্রিকেট
১৯৩৭ সালে সফরকারী নিউজিল্যান্ড দলের বিপক্ষে টেস্ট খেলার জন্য ইংল্যান্ড দলের সদস্যরূপে টেস্ট খেলার জন্য মনোনীত হন। ২৬ জুন, ১৯৩৭ তারিখে নিউজিল্যান্ডের বিপক্ষে লর্ডসে দলের অপর অন্তর্ভুক্ত লেন হাটনের সাথে তারও টেস্ট অভিষেক ঘটে। ঐ টেস্টে তিনি ২২ ও ৭ রান তুলেন। এছাড়াও বল হাতে নিয়ে তিন উইকেট দখল করেন। এরপর তাকে আর খেলার জন্য মনোনীত করা হয়নি। পরের বছর ১৯৩৮ সালে উইজডেন কর্তৃক বর্ষসেরা ক্রিকেটার হিসেবে তাকে পুরস্কৃত করা হয়েছিল।
ব্যক্তিগত জীবন
দ্বিতীয় বিশ্বযুদ্ধের পর জিম পার্কস ল্যাঙ্কাশায়ারের লীগ ক্রিকেটে অংশ নেন। ১৯৬০-এর দশকে সাসেক্সের কোচের দায়িত্বে ছিলেন। ২১ নভেম্বর, ১৯৮০ তারিখে ৭৭ বছর বয়সে ইংল্যান্ডের কাকফিল্ড এলাকায় তার দেহাবসান ঘটে।
তিনি জিম পার্কস সিনিয়র নামে চিহ্নিত হয়েছেন। কেননা, তার পুত্র জেমস মাইকেল পার্কস সাসেক্স, সমারসেট ও ইংল্যান্ড ক্রিকেট দলে সফলতম খেলোয়াড়ী জীবন অতিবাহিত করেছিলেন। পাশাপাশি তার সহোদর ভাই হ্যারি পার্কস সাসেক্সের পক্ষাবলম্বন করেছেন। নিজ নাতি ববি পার্কস হ্যাম্পশায়ারের ক্লাব ক্রিকেটের সাথে সম্পৃক্ত ছিলেন।
বব বারবার
রবার্ট উইলিয়াম বব বারবার (Bob Barber; জন্ম: ২৬ সেপ্টেম্বর, ১৯৩৫) ম্যানচেস্টারের উইদিংটন এলাকায় জন্মগ্রহণকারী বিখ্যাত ও সাবেক ইংরেজ ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৬৯ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে কেমব্রিজ বিশ্ববিদ্যালয়, ল্যাঙ্কাশায়ার ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও লেগ ব্রেক ও গুগলি বোলিংয়ে পারদর্শিতা দেখিয়েছেন বব বারবার।
প্রথম-শ্রেণীর ক্রিকেটে অংশগ্রহণ
রুথিন স্কুলে অধ্যয়নরত অবস্থায় অসাধারণ ক্ষুদে ক্রিকেটারের মর্যাদা লাভ করেছেন। ১৯৫৫ সালে কেমব্রিজ বিশ্ববিদ্যালয়ের পক্ষে প্রথম খেলতে নামেন। তবে, শুরুতে তাকে বেশ হোচট খেতে হয়েছিল। ১৯৫৯ সালে প্রথমবারের মতো সহস্রাধিক রান তুলতে সক্ষম হন। এরপর তাকে ল্যাঙ্কাশায়ারের অধিনায়কের দায়িত্বভার অর্পণ করা হয়েছিল।
কমিটির হস্তক্ষেপ ও আয়োজক দলের দর্শকদের উত্যক্ততার কারণে বারবার তার সেরা খেলা উপহার দিতে পারছিলেন না। বিশেষ করে টেস্টে অংশগ্রহণকারী লেগ স্পিনার টমি গ্রীনহাউ এবং গ্রীভস ও বুথের ন্যায় অল-রাউন্ডারের কারণে লেগ স্পিনার হতে পারেননি। এরফলে, দলে অন্তর্ভূক্তিতে তাকে বেশ কঠিন পরিস্থিতির মুখোমুখি হতে হয়। ১৯৬২ সালে জো ব্ল্যাকলেজের স্থলাভিষিক্ত হন তিনি।
টেস্ট ক্রিকেট
সমগ্র খেলোয়াড়ী জীবনে ইংল্যান্ড দলের পক্ষে ২৮ টেস্টে অংশগ্রহণ করেছেন বব বারবার। ১৯৬৫-৬৬ মৌসুমের অ্যাশেজ সিরিজে ব্যক্তিগত সেরা ইনিংসটি উপহার দেন। সিডনিতে অনুষ্ঠিত সফরকারী ইংল্যান্ডের বিপক্ষে সিরিজের তৃতীয় টেস্টে সিডনি ক্রিকেট গ্রাউন্ডে খেলোয়াড়ী জীবনের একমাত্র সেঞ্চুরিটি করেন। ২৫৫ বলে ১৮৫ রান তুলেন তিনি। এ সময় প্রথম উইকেট জুটিতে জিওফ বয়কটের সাথে ২৩৪ রানের জুটি গড়েন। অদ্যাবধি অ্যাশেজ টেস্টের উদ্বোধনী দিনে যে-কোন ইংরেজ ক্রিকেটারের সর্বোচ্চ রানরূপে স্বীকৃত।
১৯৬৭ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।
অবসর
১৯৬৯ সালে কাউন্টি ক্রিকেট থেকে অবসরের ঘোষণা করেন বব বারবার। তবে, ১৯৭১ সাল পর্যন্ত জন প্লেয়ার লীগে অংশ নেন। জিলেট কাপের শুরুর দিকে দক্ষতা দেখাতে শুরু করলেও ৪০-ওভারের খেলায় খুব কমই সাড়া জাগাতে পেরেছেন। অবসরকালীন ব্যবসায়ে মনোনিবেশ ঘটান ও সুইজারল্যান্ডে বসবাস করতে থাকেন।
কৃষ্ণধন বন্দ্যোপাধ্যায়
কৃষ্ণধন বন্দ্যোপাধ্যায় একজন সঙ্গীতজ্ঞ ছিলেন। তিনি হিন্দুস্থানী সঙ্গীতের লিপিবদ্ধকরণের জন্য নিজস্ব স্বরলিপি পদ্ধতি রচনা করেন। প্রাচ্য সঙ্গীতের স্টাফ নোটেশন স্বরলিপিতে তিনি অত্যন্ত পারদর্শী ছিলেন, যার পরিচয় তার রচিত গীতসূত্রসার গ্রন্থে পাওয়া যায়।
শিক্ষাজীবন
কৃষ্ণধনের প্রথম শিক্ষাক্ষেত্র ছিল হিন্দু কলেজ। পরে ওই কলেজ ছেড়ে তিনি হেয়ার স্কুলে ভর্তি হন। ১৮৬২ সালে তিনি এন্ট্রান্স পরীক্ষায় বৃত্তী নিয়ে পাস করেন।
অভিনয়
স্কুলে শিক্ষালাভের সময় কৃষ্ণধনের বাবা কোলকাতার হোগল কুঁড়িয়ায় (ভীম ঘোষের লেন, দর্জ্জীপাড়া) থাকতেন। ওখানে গুহবাবুদের কুস্তীর আখড়ায় কৃষ্ণধন প্রায়ই সেখানে। তিনি তারাচরণ গুহের মুখে বেলগাছিয়া নাট্যশালায় অভিনীত নাটকের সংলাপ শুনে নাট্যশালায় গিয়ে নাটক দেখতে চান। ওই নাট্যশালার নাটকে ক্ষেত্রমোহন গোস্বামী পরিচালনায় প্রাচ্য সঙ্গীতের ন্য়ায় ঐকতান বাদনও প্রচলিত হয়েছিল এবং নাট্যশালাটি সেই সময় কোলকাতাতে যুগান্তকারী প্রভাব ফেলেছিল। কৃষ্ণধন বহ চেষ্টা সত্ত্বেও ওই নাট্যশালায় ঢুকে নাটক দেখবার প্রবেশপত্র না পেয়ে শেষে ওই নাট্যসম্প্রদায়তে অভিনয় করার জন্য যোগদান করে ফেলেন।
১৮৫৮ সালের মাইকেল মধুসূদন দত্ত রচিত শর্মিষ্ঠা নাটক গ্রন্থ হিসেবে প্রকাশ পায়। ১৮৫৯ সালের ৩রা সেপ্টেম্বর বেলগাছিয়া নাট্যশালায় তা মঞ্চস্থ হয় এবং কৃষ্ণধন ওই নাটকে শর্মিষ্ঠার চরিত্রে নারী বেশে অভিনয় করে সকলের প্রশংসা পান।
চাকরিজীবন
১৮৬৫ সালে কৃষ্ণধন গোয়ালিয়র রাজ স্কুলের শিক্ষক হিসবে যোগ দেন। ১৮৬৬ সালে তিনি চীনের ইতিহাস নামে একটি গ্রন্থ লিখে প্রকাশ করেন। কৃষ্ণধনের সুপরিচিত কর্ণেল হটন ১৮৬৮ সালে তাকে কুচবিহারের মহারাজার স্টেটে স্ট্যাম্প অফিসার হিসেবে নিযুক্ত করেন। ১৮৭২-১৮৭৪ সালে তিনি দার্জিলিং তরাইয়ে ডেপুটি ম্যাজিস্ট্রেট হিসেবে কাজ করেন। এরপরে তিনি চাকরি ছেড়ে কোলকাতায় একটি সঙ্গীত বিদ্যালয় স্থাপন করেন ও পরিচালনা করেন। কিন্তু সেখানে তিনি বিশেষ সফল হন না। তিনি ১৮৭৬ সালে কুচবিহারের মহারাজার স্টেটে এক্সাইজ অফিসার হিসাবে চাকরি শুরু করেন। ১৮৯৮ সালে তিনি কুচবিহারের চাকরি থেকে অবসর নেন। ১৮৯৯ থেকে ১৯০৪ সাল পর্যন্ত তিনি গৌরীপুরের রাজা প্রভাসচন্দ্র বড়ুয়ার সঙ্গীত শিক্ষক ছিলেন।
মৃত্যু
১৯০৪ সালের ২০ ফেব্রুয়ারিতে গৌরীপুরে কৃষ্ণধন বন্দ্যোপাধ্যায়ের জীবনাবসান হয়। তার মৃত্যুর পর গৌরীপুরের রাজা  তার রচিত সেতার শিক্ষা বইটির নতুন সংস্করণ নিজ খরচে প্রকাশ করেন।
সঙ্গীতচর্চা
পরবর্তীকালে চাকরি করার সময় তার সঙ্গীত চর্চার ব্যাঘাত ঘটে। তার ইচ্ছা ছিল সঙ্গীত বিদ্যালয় স্থাপনের। তিনি প্রাচ্য সঙ্গীত বিষয়ক বই পড়ে গানের ক্রিয়াত্মক ও শাস্ত্রীয় দুই অংশেই ব্যুৎপত্তি অর্জন করেছিলেন। তার উদ্দেশ্য ছিল যাতে বৈজ্ঞানিক প্রণালীতে লেখা বই থেকে জ্ঞান অর্জন করে মানুষ সরল উপায়ে সঙ্গীত চর্চা করতে পারে। ওস্তাদদের কাছ থেকে সঙ্গীত শিক্ষালাভের ফলপ্রসুতা নিয়ে তিনি বেশ সন্দিহান ছিলেন। এজন্য তিনি ডেপুটি ম্যাজিস্ট্রেটের চাকরি ছেড়ে দিয়ে কোলকাতায় এসে একটি সঙ্গীত বিদ্যালয় স্থাপন করেন। কিন্তু সেই বিদ্যালয়ের জনপ্রিয়তার অভাবে ও আর্থিক অসুবিধার কারণে তিনি পুনরায় চাকরি করতে শুরু করেন।
কুচবিহারের মহারাজা নৃপেন্দ্রনারায়ণ ভূপ বাহাদুরের স্টেটে এক্সাইজ অফিসার হিসাবে কাজ করার সময় তিনি তার কাছ থেকে সঙ্গীত চর্চার সাহায্য পান। কুচবিহারের মহারাজা বিদেশী দামী ষ্টাফ নোটেশন মুদ্রণ সক্ষম যন্ত্র নিয়ে আসেন কৃষ্ণধনের গীতসূত্রসার নামে সঙ্গীতবিষয়ক গ্রন্থ প্রকাশ করার জন্য। কুচবিহারের সেইসময়ে দেওয়ানী আহিলকার হিসেবে কর্মরত ও সঙ্গীতজ্ঞ রামচন্দ্র ঘোষ কৃষ্ণধনের কাজে বিশেষ সাহায্য করেন। তিনি কৃষ্ণধনের সেতারের সঙ্গে তবলা বাজিয়ে বিভিন্ন সেতার বাদন বা গৎ-এর তাল নির্ধারণ করতে সহায়তা করেন।
বাংলাদেশ টেলিকমিউনিকেশন্স কোম্পানি লিমিটেড
বাংলাদেশ টেলিকমিউনিকেশন্স কোম্পানি লিমিটেড বা বিটিসিএল বাংলাদেশের সরকারি টেলিফোন সংস্থা ও বাংলাদেশের সর্ববৃহৎ টেলিযোগাযোগ কোম্পানি। ১৯৭১ সালে বাংলাদেশ স্বাধীন হওয়ার পর বাংলাদেশ তার ও টেলিফোন বোর্ড (বিটিটিবি) হিসেবে কোম্পানিটি প্রতিষ্ঠা করা হয়েছিল। জুলাই ১, ২০০৮ সালে বিটিটিবিকে পাবলিক লিমিটেড কোম্পানি করা হয় এবং বিটিসিএল হিসেবে নামকরণ করা হয়। বিটিসিএল এর আনুমানিক মুল্য ৳১৫,০০০ কোটি (৳ ১৫০ বিলিয়ন)। বিটিসিএল এর মোট কর্মকর্তা ও কর্মচারী ১২,৬৩৬ জন।
বিটিসিএল বাংলাদেশের শহরাঞ্চলে ল্যান্ড-লাইন টেলিফোন পরিষেবাগুলি সরবরাহ করে, যার মধ্যে দেশের অভ্যন্তরে দূর-দূরান্তে এবং আন্তর্জাতিক কলিং পরিষেবার পাশাপাশি ইন্টারনেট পরিষেবা রয়েছে। ২০০৪ সালে বাংলাদেশ সরকার বেসরকারী সংস্থাগুলিকে বেশ কয়েকটি পিএসটিএন লাইসেন্স দিয়েছে। কিন্তু ঢাকার লোভনীয় বাজারে (যেখানে দেশব্যাপী বাজারের বেশিরভাগ অংশ রয়েছে) তাদের পরিষেবা প্রদান থেকে নিষেধাজ্ঞা জারি করা হয়েছিল। বিটিসিএল এর পরিচালিত একচেটিয়া ব্যবসা ভেঙে গিয়েছিল যখন অন্যান্য অপারেটররা ২০০৭ সাল থেকে লাইসেন্স পেতে শুরু করে।
প্রাক ইতিহাস
১৮৫৩ সালে তৎকালীন ব্রিটিশ ভারতে ডাক ও টেলিগ্রাফ বিভাগের অধীনে টেলিগ্রাফ শাখাটি তৈরি করা হয়েছিল এবং পরবর্তীকালে টেলিগ্রাফ আইন -১৮৮৫ এর অধীনে নিয়ন্ত্রণ করা হয়েছিল। ১৯৬২ সালে তৎকালীন পূর্ব পাকিস্তানে টেলিগ্রাফ শাখাটি পাকিস্তান টেলিগ্রাফ এবং টেলিফোন বিভাগ হিসাবে পুনর্গঠন করা হয়েছিল।
স্বাধীনতার পর
বাংলাদেশের স্বাধীনতার পরে ১৯৭১ সালে ডাক ও টেলিযোগাযোগ মন্ত্রণালয়ের অধীনে বাংলাদেশ টেলিগ্রাফ এবং টেলিফোন বিভাগ স্থাপন করা হয়েছিল। এটি টেলিগ্রাফ এবং টেলিফোন বোর্ড অধ্যাদেশ, ১৯৭৫ এর প্রজ্ঞাপনের মাধ্যমে 'টেলিগ্রাফ এবং টেলিফোন বোর্ড' নামের একটি কর্পোরেট সংস্থায় রূপান্তরিত করা হয়েছিল। ১৯৭৯ সালের অধ্যাদেশ অনুসারে টেলিগ্রাফ এবং টেলিফোন বোর্ডকে বাংলাদেশ টেলিগ্রাফ এবং টেলিফোন বোর্ড (বিটিটিবি) নামে একটি সরকারী বোর্ডে রূপান্তর করা হয়।
বাংলাদেশ টেলিকমিউনিকেশন্স কোম্পানি লিমিটেড
২০০৮ সালের ১ জুলাই বিবিটিটিবি বাংলাদেশ টেলিকমিউনিকেশন্স কোম্পানি লিমিটেড (বিটিসিএল) নামে সরকারী মালিকানাধীন পাবলিক লিমিটেড কোম্পানিতে রূপান্তরিত হয়। বিটিসিএল গ্রাহকদের ২৪ ঘণ্টা সেবা প্রদানের লক্ষ্যে কল সেন্টার চালু করেছে। ঢাকার গ্রাহকরা তদন্তের জন্য উক্ত নাম্বারে কল করে বিটিসিএল এর কাছে পৌঁছাতে পারবেন বলে সংবাদমাধ্যমের এক বিজ্ঞপ্তিতে জানানো হয়েছে। বিটিসিএল ভিআইপিদের জন্য একটি বিশেষ টেলিফোন এক্সচেঞ্জ পরিচালনা করে যা সুরক্ষিত এবং সর্বদা সক্রিয় থাকে।
তাহির মাকসুদ
তাহির মাকসুদ (জন্ম ৩ মার্চ ১৯৮১) একজন পাকিস্তানি ক্রিকেটার । ২০০১ থেকে ২০১১ সাল পর্যন্ত ঘরোয়া ক্রিকেট চলমান ছিল। তিনি সমগ্র খেলোয়াড়ী জীবনে ৫০টি প্রথম-শ্রেণীর এবং ১৫টি লিস্ট এ ম্যাচ খেলেছেন।
নো কান্ট্রি ফর ওল্ড মেন
নিচের যেকোনটিকে বোঝাতে পারে:
আইসিসি বর্ষসেরা পুরুষ ওডিআই দল
আইসিসি বিশ্ব একদিনের আন্তর্জাতিক একাদশ আন্তর্জাতিক ক্রিকেট কাউন্সিল কর্তৃক প্রবর্তিত সাংবার্ষিক সম্মাননা পুরস্কারবিশেষ। বিশ্ব ক্রিকেট অঙ্গনে শীর্ষ খেলোয়াড়দেরকে আইসিসি একাদশে স্থান দেয়া হয়। প্রকৃতপক্ষে দলটি কোন প্রতিযোগিতায় অংশগ্রহণ করে না।
লিঙ্গ উত্থান ত্রুটি
উত্থান ত্রুটি বা পুরুষত্বহীনতা বা লিঙ্গ শৈথিল্য হল এক প্রকারের যৌন রোগ যাতে শিশ্ন উত্থিত অবস্থা ধরে রাখতে পারে না বা লিঙ্গ উত্থান হয় না। সাধারণত যৌন ক্রিয়ার অংশ হিসেবে যৌন উত্তেজনা আসার লক্ষন এবং মিলনের পূর্বশত হিসেবে লিঙ্গ শক্ত হয়ে উত্থান হয়। পুরুষের যৌন সমস্যাগুলির মধ্যে এটি সবচেয়ে সাধারণ। এ সমস্যার কারনে মানসিক ক্ষতি হতে পারে কারণ এটি ব্যক্তিসত্ত্বা এবং যৌন সম্পর্কে সঙ্গীর সাথে সরাসরি জড়িত একটি বিষয়।
৮০ ভাগ ক্ষেত্রেই এর পেছনে শারীরিক সমস্যা খুঁজে পাওয়া যায়। যার মধ্যে রয়েছে হৃদযন্ত্রের রোগ; ডায়াবেটিস; স্নায়ুতাত্ত্বিক সমস্যা যেমন মাদকের প্বার্শপ্রতিক্রিয়া, প্রোস্টেটেকটমি এবং হাইপোগোনাডিসম। ১০ ভাগ সমস্যা তৈরী হয় মানসিক সমস্যা থেকে যেমন ঘৃনার অনুভূতি, রক্ষণশীল চিন্তা।
লিঙ্গ উত্থান ত্রুটির সংজ্ঞা দিয়ে অন্যকোন উত্থানজনিত ত্রুটিকে বুঝায় না যেমন প্রিয়েপিজম।
আশুরালী
আশুরালী ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মন্ডহারবার থানার অন্তর্গত একটি প্রত্নস্থল।
লিঙ্গ উত্থান ত্রুটি
এ রোগের চিকিৎসা করতে হলে এর পেছনে কি কারণ আছে তা খুঁজে দেখা জরুরী - কারো জীবনযাত্রা ব্যঘাত, বা কোন মানসিক সমস্যার মধ্য দিয়ে যাচ্ছে কিনা তা বের করা জরুরী। অনেক ক্ষেত্রেই ঔষধ দ্বারা চিকিৎসা শুরু করা হয় বিশেষত পিডিই৫ ইনহিবিটর দিয়ে যেমন সিলডেনাফিল যেটা রক্তে দ্রবীভূত হয়ে শিশ্নর স্পন্জের মত তন্তুর মধ্যে বেশি করে রক্ত প্রবাহিত করে। অন্যান্য চিকিৎসা যেটা কম ব্যবহার করা হয় তা হল প্রোস্টেগ্লাডিন প্যালেট মূত্রনালীতে প্রবেশ করানো, পেশীকে শিথিল করা এবং ভ্যসোডায়ালেটর শিশ্নে প্রয়োগ করা, শিশ্ন বসানো, শিশ্ন পাম্প পদ্ধতি এবং রক্তনালী পুনঃস্থাপন অপারেশন ইত্যাদি।
আশুরালী
প্রত্নসামগ্রী
আশুরালী গ্রামে একটি দিঘি কাটার সময় পাল ও সেন যুগের তিনটি মূর্তির ভগ্নাংশ আবিষ্কৃত হয়। এই মূর্তিগুলি হল কালোপাথরের মুন্ড ও পা বিহীন বিষ্ণুর মূর্তি, বিষ্ণু মূর্তির দুইটি হাত এবং সরস্বতী মূর্তি।
লিঙ্গ উত্থান ত্রুটি
লক্ষণ ও উপসর্গ
লিঙ্গ উত্থানের ত্রুটির বৈশিষ্ঠ্য হল যৌন ক্রিয়া সম্পাদনের লক্ষ্যে যে মাত্রায় লিঙ্গের উত্থান প্রয়োজন তা প্রতিবার বা পুন পুন উত্থিত না হওয়া কিংবা উত্থিত হলেও সেটা ধরে রাখতে না পারা। সংজ্ঞায়িত করা হয় এভাবে "শারীরিক মিলনের জন্য প্রয়োজনীয় কার্য সম্পাদনের জন্য যদি লিঙ্গ পুন পুন কিংবা লাগাতার উত্থান না হয় ও যে পরিমান শক্ত হওয়া প্রয়োজন তা অর্জন ও ধরে রাখতে কমপক্ষে তিন মাস ধরে ব্যর্থ হয় তখন তাকে উত্থানজনিত ত্রুটি বলে ধরা যায়।"
মানসিক প্রভাব
রোগটির ফলে রোগী এবং তার সঙ্গীর আবেগিক সুস্থতার ক্ষতি হয়। অনেক পুরুষই লজ্জাজনক অনুভূতি লুকাতে গিয়ে কোন চিকিৎসাই করান না। এ রোগে আক্রান্ত রোগী প্রাথমিকভাবে চিহ্নিত হলেও প্রায় ৭৫% ভাগই চিকিৎসা করান না।
কারণ
রোগটির কারণ হিসেবে নিম্নোক্ত প্রভাবকগুলোর ভূমিকা রয়েছে:
সার্জিক্যাল কারনে উত্থানের বেশ সমস্যা তৈরী করতে পারে যেমন নার্ভ নষ্ট করে ফেলা বা রক্ত সংবহন ব্যবস্থার বাধা সৃষ্টি করা। প্রোস্টেট ক্যান্সারে আক্রান্ত রোগীদের চিকিৎসার সাধারণ প্বার্শপ্রতিক্রিয়া হল উত্থানজনিত সমস্যা হওয়া। প্রোস্টেট ক্যান্সারের চিকিৎসার সময় প্রস্টেটেকটমি কিংবা বর্হি রেডিয়েশন রশ্মির দ্বারা প্রোস্টেটকে পুরোপুরি ধ্বংস করার যে সার্জারি করা হয় (যদিও এক্ষেত্রে উত্থানের জন্য যদিও প্রস্টেটের কোন প্রয়োজন নেই) তা পরবর্তীতে উত্থানের সমস্যা করতে পারে। হার্নিয়া সার্জারির ক্ষেত্রে বেশির ভাগ সময়ই এবং যে ক্ষেত্রে অপারেশনের পরবর্তীতে যাদের কোন সমস্যা হয় নি সেই ক্ষেত্রে, যাদের আগে যৌন অক্ষমতা ছিল তারা সেটি পুনরায় উদ্ধার করতে সক্ষম হতে পারেন। অন্যদিকে বেশিরভাগ ক্ষেত্রে যাদের আগেও কোন সমস্যা ছিল না তাদের পরেও যৌন জীবনে কোন সমস্যা দেখা দেয়না।
বাইসাইকেল চালানোর সাথে উত্থানের সম্পর্ক রয়েছে কারণ সাইকেল চালনার সময় স্নায়ুবিক এবং শিরা উপশিরা ব্যবস্থায় রক্তপরিবহন ব্যবস্থার সমস্যা হয়। এর ফলে ঝুঁকি বেড়ে যায় যাকে ১.৭-ফোল্ডে মাপা হয়।
চিকিৎসা
লিঙ্গ উত্থানের সবচেয়ে জনপ্রিয় এবং সহজলভ্য চিকিৎসা হচ্ছে ভায়াগ্রা। ভায়াগ্রা লিঙ্গের মধ্যে রক্ত চলাচল বাড়ায়। লেভিট্রা এবং সিয়ালিস এর মতো ঔষধও এই ক্ষেত্রে কার্যকর। টেস্টোস্টেরন হরমোনের ঘাটতির ফলে এই রোগ হলে, চিকিৎসক টেস্টোস্টেরন হরমোনের মাত্রা বাড়ানোর জন্যও ঔষধ দিতে পারেন। তাছাড়া ভ্যাকিউম ডিভাইসের মাধ্যমেও এই রোগের চিকিৎসা সম্ভব। তবে চিকিৎসার পাশাপাশি নিয়মিত শরীরচর্চা, ধুমপান এবং মদ্যপানও বন্ধ করা উচিত। বর্তমান সময়ে শকওয়েভ থেরাপি নামক আধুনিক চিকিৎসার মাধ্যমেও এই রোগের চিকিৎসা করা হয়। এই চিকিৎসা পদ্ধতিতে কোনো অপারেশনের প্রয়োজন হয় না।
পদার্থবিদ্যার অমীমাংসিত সমস্যাসমূহের তালিকা
পদার্থবিদ্যার বেশিরভাগ অমীমাংসিত সমস্যা তাত্ত্বিক পদার্থবিদ্যার অন্তর্গত, অর্থাত তত্ত্বগুলো একটি নির্দিষ্ট ঘটনা বা পরীক্ষামূলক ফলাফল ব্যাখ্যা করতে অসমর্থ হয়েছে । বাকি অন্য অমীমাংসিত সমস্যা বা প্রশ্নগুলো পরীক্ষামূলক পদার্থবিদ্যার অন্তর্গত, মানে প্রস্তাবিত তত্ত্বটিকে পরীক্ষার মাধ্যমে নিরীক্ষণ করতে অথবা বিস্তারিতভাবে জানার জন্য তদন্ত করতে অসুবিধা আছে।
সূর্যসাক্ষী
সূর্যসাক্ষী হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৮১ সালে মঞ্জু ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন প্রবীর মজুমদার। এই চলচ্চিত্রটির মুখ্য চরিত্রে অভিনয় করেন উত্তম কুমার, মহুয়া রায়চৌধুরী, শকুন্তলা বড়ুয়া, ছায়া দেবী।
কমান্ডো ৩ (চলচ্চিত্র)
কমান্ডো ৩ : হি ইজ ব্যাক একটি ভারতীয় চলচ্চিত্র, যার পরিচালক আদিত্য দত্ত ও প্রযোজক বিপুল অম্রুতলাল শাহ।  সিনেমাটিতে অভিনয় করেছেন বিদ্যুৎ জামওয়াল, আদাহ শর্মা, আঙ্গিরা ধর সহ আরো অনেকে।   সিনেমাটির মাধ্যমে আঙ্গিরা ধরের বলিউডে অভিষেক ঘটবে। চলচ্চিত্রটি কমান্ডো ফ্রাঞ্চাইজির তৃতীয় কিস্তি। চলচ্চিত্রটি মুক্তি পাবে ২৯ নভেম্বর, ২০১৯।
প্রথম দুটি কমান্ডো সিরিজের সাফল্য নির্মাতা বিপুল অমৃতলাল শাহকে তৃতীয় ভোটাধিকারে যেতে বাধ্য করেছিল। ৬ সেপ্টেম্বর ২০১৮ এ বিদ্যুৎ জামওয়াল সাথে কমান্ডো ৩ শুরু করার ঘোষণা দেওয়া হয়েছিল । পরে সেপ্টেম্বরে চিত্রগ্রহণ শুরু হয়েছিল ইংল্যান্ডের ইয়র্ক শহরে। এই চলচ্চিত্রটির বেশিরভাগ শুটিং ইংল্যান্ডে করা হয়েছে। চিত্রগ্রহণটি জুন ২০১৯ এর মাঝামাঝি সময়ে গুটিয়ে যায়।
আসেলা গুণারত্নে
বর্তমানে তিনি শ্রীলঙ্কা সেনাবাহিনীর অধীনে ৬ষ্ঠ ফিল্ড রেজিমেন্টের ওয়ারেন্ট অফিসার হিসেবে কর্মরত। ক্যান্ডি শ্রী রাহুলা কলেজের প্রাক্তন ছাত্র তিনি।
খেলোয়াড়ী জীবন
ফেব্রুয়ারি, ২০১৬ সালে ভারত সফরে শ্রীলঙ্কার টুয়েন্টি২০ আন্তর্জাতিকে (টি২০আই) দলের সদস্য মনোনীত হন। ১৪ ফেব্রুয়ারি, ২০১৬ তারিখে তার টি২০আই অভিষেক ঘটে। খেলায় তিনি চার রান তুলেন। খেলায় তার দল ৯ উইকেটে ভারতের কাছে পরাজিত হয়েছিল।
অর্জনসমূহ
১১ ফেব্রুয়ারি, ২০১৭ তারিখে সেঞ্চুরিয়নে স্বাগতিক দক্ষিণ আফ্রিকার বিপক্ষে নিজস্ব প্রথম ওডিআই শতক হাঁকান তিনি। দক্ষিণ আফ্রিকার বিপক্ষে অনুষ্ঠিত ঐ খেলায় ছয় নম্বরে ব্যাটিংয়ে নেমে সর্বোচ্চ ওডিআই রান করেন। তাস্বত্ত্বেও শ্রীলঙ্কা ৮৮ রানে পরাজিত হয়েছিল। প্রথম শ্রীলঙ্কান হিসেবে এ অবস্থানে থেকে সংগ্রহ করেন। এছাড়াও ৬ নম্বরে থেকে তার সংগ্রহটি শ্রীলঙ্কার পক্ষে সর্বোচ্চ।
১৭ ফেব্রুয়ারি, ২০১৭ তারিখে অস্ট্রেলিয়ার বিপক্ষে সুন্দর ক্রীড়ানৈপুণ্য প্রদর্শন করেন। ৩৭ বলে টুয়েন্টি২০আইয়ে প্রথমবারের মতো অর্ধ-শতক করেন। খেলায় তার দল ৫ উইকেটের ব্যবধানে জয় তুলে নেয়। পরের খেলায় মাত্র ৪৬ বলে অপরাজিত ৮৪ রান তুলে শ্রীলঙ্কাকে সিরিজ জয়ে সহায়তা করেন। খেলায় তিনি ম্যান অব দ্য ম্যাচের পুরস্কার পান। তার এ সংগ্রহটি পাঁচ বা তার নিচের অবস্থানে থেকে সর্বোচ্চ ছিল। শেষ ৩৭ রান করেন মাত্র ১২ বলে। এ সিরিজ জয়ের ফলে শ্রীলঙ্কা উপর্যুপরী তৃতীয়বার অস্ট্রেলিয়ায় টি২০আই সিরিজ জয় করে। এরফলে তিনি ম্যান অব দ্য সিরিজেরও পুরস্কার পান।
এশিয়ান গেমস
২০১৪ সালে দক্ষিণ কোরিয়ার ইনছনে অনুষ্ঠিত এশিয়ান গেমসের স্বর্ণপদক জয়ী শ্রীলঙ্কা দলেরও অন্যতম সদস্য ছিলেন তিনি। ফেব্রুয়ারি, ২০১৭ সালে ইন্ডিয়ান প্রিমিয়ার লীগে ৩০ লাখ রূপীতে মুম্বই ইন্ডিয়ান্সের পক্ষে চুক্তিবদ্ধ হন।
নরওয়েজীয় ডাক ও টেলিযোগাযোগ কর্তৃপক্ষ
নরওয়েজিয়ান যোগাযোগ কর্তৃপক্ষ (Nasjonal kommnikasjonsmyndighet), যাকে নরওয়েজিয়ান ডাক ও টেলিযোগাযোগ কর্তৃপক্ষও (Post- og teletilsynet) বলা হয়ে থাকে, হল একটি সরকারী প্রতিষ্ঠান যেটি নরওয়ের টেলিযোগাযোগ এবং ডাক সংক্রান্ত কার্যাদি নিয়ন্ত্রণ করে। এই সংস্থার প্রধান দায়িত্ব হল টেলিযোগাযোগের বাজার নিয়ন্ত্রণ করা, নম্বর বণ্টন, ফ্রিকোয়েন্সি কনসেসন্স ইত্যাদি।
স্টার লাইট, স্টার ব্রাইট
"স্টার লাইট, স্টার ব্রাইট" একটি ইংরেজি ভাষার নার্সারি ছড়া। এর রাউড ফোক গানের সূচক নম্বর ১৬৩৩৯।
গানের কথা
গানের কথাগুলি সাধারণত নিম্নলিখিত বাক্যগুলোর সাথে মিলে যায়:
স্টার লাইট, স্টার ব্রাইট ফার্স্ট স্টার আই সি টুনাইট আই উইশ আই মে, আই উইশ আই মাইট হ্যাভ দ্যা উইশ আই উইশ টুনাইট।
উৎপত্তি
পতনশীল তারকা দেখার সময় ইচ্ছে পূরণ হবার কুসংস্কার প্রাচীন পৃথিবীতে খুঁজে পাওয়া যায়। প্রথম দেখা নক্ষত্রের ইচ্ছা এই ছড়ার পূর্ববর্তী হতে পারে, যেটি প্রথম ঊনবিংশ শতাব্দীর শেষের দিকে আমেরিকায় রেকর্ড করা শুরু হয়েছিল। গান এবং ঐতিহ্য বিংশ শতাব্দীর গোড়ার দিকে ব্রিটেনে পৌঁছেছে বলে মনে হয় এবং তারপর থেকে বিশ্বব্যাপী ছড়িয়ে পড়ে।
চলচ্চিত্রে
জিপটো চরিত্রটি ১৯৪০ সালের ডিজনি অ্যানিমেটেড ফিল্ম পিনোকিওতে পুরো কবিতাটি আবৃত্তি করে, পুতুল চরিত্রটিকে একটি সত্যিকারের ছেলে হয়ে উঠতে চাওয়ার আকুতি নিয়ে।
ছড়াটি ১৯২৮ সালের দ্য প্যাটসি চলচ্চিত্রে পূর্ণরূপে প্রদর্শিত হয় যখন মেরিয়ন ডেভিস দ্বারা অভিনীত প্যাট্রিসিয়া হ্যারিংটন চরিত্রটি "সুন্দর এবং প্রলোভনসঙ্কুল" হতে চায়।
অ্যাবট এবং কস্টেলোর "ইন দ্য নেভি" তে এ ছড়াটি একটি গানে পরিণত হয়েছিল। রাস রেমন্ড চরিত্রটি সিনেমার শুরুতে এটি গেয়েছিল।
"দ্য বিশপস ওয়াইফ" এ (চলচ্চিত্র, ১৯৪৭, ক্যারি গ্রান্ট, লরেটা ইয়ং, ডেভিড নিভেন এবং মন্টি উললির সাথে) দ্য অ্যাঞ্জেল প্রথম লাইনটি উদ্ধৃত করে এবং বিশপের স্ত্রীকে বলে যে তার একটি ইচ্ছা পোষণ করা উচিত।
রিচার্ড স্কারির সর্বকালের সেরা গান-অ্যালং মাদার গুজ ভিডিওতে মাদার ক্যাট হাকল ক্যাটকে "স্টার লাইট, স্টার ব্রাইট" গানটি গেয়ে শোনায়, তারপর হাকল ক্যাট লুলাবির শেষ দুটি লাইন বলে৷
ছড়াটি ১৯৬৬ সালের স্টার ট্রেক (মূল সিরিজ) পর্বের দ্য কনসায়েন্স অফ দ্য কিং-এ একটি কবিতা "অলমোস্ট অয়াজ ওল্ড অ্যাজ দ্যা স্টারস দেমসেল্ভস" হিসাবে আবির্ভূত হয়েছে।
চাকি চেসেস অওট অফ দা ওয়াল্ড শো টেপ ২০১৪-এ হেলেন হেনি চরিত্রটি তার একটি লাইনে সম্পূর্ণ কবিতাটি আবৃত্তি করে।
"স্টার লাইট, স্টার ব্রাইট" সিজনের পঞ্চম পর্বে নেটফ্লিক্স-এর চিলিং অ্যাডভেঞ্চারস অফ সাব্রিনা পার্ট ফোর-এও পাওয়া যায়। সাব্রিনা মর্নিংস্টারের নিরাপত্তার জন্য সাবরিনা স্পেলম্যান আবৃত্তি করেছেন।
উপন্যাসে
নরমা চরিত্রটি স্টেইনবেকের ১৯৪৭ সালের উপন্যাস "দ্য ওয়েওয়ার্ড বাস"-এ এই কবিতাটি আবৃত্তি করে।
সঙ্গীতে
"স্টার লাইট, স্টার ব্রাইট" পাওয়া যায় ম্যাডোনার ১৯৮৪ সালের একক লাকি স্টার, সেইসাথে স্টার বাই আর্থ, উইন্ড অ্যান্ড ফায়ার এবং জনি মিচেলের দিস ফ্লাইট টুনাইট-এ।
মেটালিকার গান "কিং নাথিং"-এ "ইশ আমি, ইচ্ছুক আমি হতে পারে, এই ইচ্ছা আমি আজ রাতে চাই" এই লাইনগুলিও পাওয়া যায়।
স্টার লাইট, স্টার ব্রাইট" স্টারসেটের ২০১৯ একক ম্যানিফেস্টে পাওয়া যায় যা ডিভিশন অ্যালবামে প্রদর্শিত হয়।
গানের কথাগুলি পিটার, পল এবং মেরির ১৯৬২ সালের প্রথম অ্যালবামের "ইটস রেইনিং" গানটির একটি অংশ তৈরি করে।
সম্পূর্ণ কবিতাটি আহমেত জাপ্পা এবং শানা মুলডুন জাপ্পার চরিত্রের উপর ভিত্তি করে ডিজনির স্টার ডার্লিংস থেকে "উইশ নাউ" এর গানে উদ্ধৃত করা হয়েছে।
অন্যান্য
"স্টার লাইট, স্টার ব্রাইট" প্রতীকটি ডেসটিনি 2-এও রয়েছে এবং এটি বাঙ্গি স্টোর থেকে একটি আইটেম কিনে লাভ করা যেতে পারে।
আইজেনস্টাট
আইজেনস্টাট (Kismarton, Željezni grad, Željezno, Železno) অস্ট্রিয়ার বুর্গেনল্যান্ড রাজ্যের রাজধানী। ২০১২ সালের গণনা অনুযায়ী এই শহরের জনসংখ্যা ১৩,১৬৫। বিখ্যাত সঙ্গীত নির্মাতা জোসেফ হেয়ডন এই শহরের বাসিন্দা ছিলেন।
রিচার্ড নিক্সন
রিচার্ড মিলহাউস নিক্সন (Richard Nixon; জন্ম: ৯ জানুয়ারি ১৯১৩ – ২২ এপ্রিল ১৯৯৪) মার্কিন যুক্তরাষ্ট্রের ৩৭তম রাষ্ট্রপতি। তিনি ১৯৬৯ থেকে ১৯৭৪ সাল পর্যন্ত প্রেসিডেন্ট হিসেবে দায়িত্ব পালন করেছিলেন । এর পূর্বে তিনি একজন রিপাবলিকান পার্টির সদস্য হিসেবে ক্যালিফোর্নিয়ার একজন প্রতিনিধি এবং সিনেটর হিসেবেও দায়িত্ব পালন করেছেন এবং প্রেসিডেন্ট ডোয়াইট ডি. আইজেনাওয়ার এর নেতৃত্বাধীন ১৯৫৩ থেকে ১৯৬১ সাল অবধি ৩৬তম ভাইস প্রেসিডেন্ট হিসেবে কর্মরত ছিলেন। তার হোয়াইট হাউসে নেতৃত্বাধীন পাঁচ বছরে ভিয়েতনাম যুদ্ধে যুক্তরাষ্ট্রের অংশগ্রহণ অনেকাংশে হ্রাস পেয়েছিল, সোভিয়েত ইউনিয়ন এবং চায়না এর মধ্যকার ড্যাটেন্ট (বিভিন্ন রাষ্ট্রের মধ্যে বৈরিতার অবসান) সংঘটিত হয়েছিল, সর্বপ্রথম মনুষ্যবাহী মহাকাশযান চন্দ্রে অবতরণ এবং পরিবেশ রক্ষা সংস্থা এবং পেশাদারী নিরাপত্তা ও স্বাস্থ্য প্রশাসন ব্যাবস্থা প্রতিষ্ঠিত হয়েছিল। নিক্সনের দ্বিতীয় ক্ষমতাকালীন মেয়াদ অতি দ্রুত শেষ হয়ে যায় এবং তিনিই কার্যালয় থেকে পদত্যাগকারী একমাত্র,  ওয়াটারগেট কেলেঙ্কারিতে (ক্ষমতার অপব্যবহার, ঘুষ এবং ন্যায়বিচারে বিমুখতা ইত্যাদি কারণে অভিযুক্ত রিচার্ড নিক্সন 1974 সালে পদত্যাগ করেন) অভিযুক্ত, রাষ্ট্রপতি হয়েছিলেন ।
নিক্সন দক্ষিণ ক্যালিফোর্নিয়ার একটি ছোট শহরের এক হতদরিদ্র কোয়েক (কোয়েকাররা হল এমন লোক যারা ঐতিহাসিকভাবে প্রোটেস্ট্যান্ট খ্রিস্টান সম্প্রদায়ের অন্তর্ভুক্ত যা রিলিজিয়াস সোসাইটি অফ ফ্রেন্ডস নামে পরিচিত। এই আন্দোলনের সদস্যরা ("বন্ধু") প্রত্যেক মানুষের ভিতরে আলোর অভিজ্ঞতার বিশ্বাসে একত্রিত হয় এবং প্রত্যেক ব্যক্তিতে ঈশ্বরের জ্যোতি দেখা বা "প্রত্যেকের ভিতরে ঈশ্বরের জ্যোতি" বিশ্বাস করে) ফ্যামিলিতে জন্মগ্রহণ করেন। তিনি 'ডিউক আইন বিদ্যালয়' থেকে ১৯৩৭ সালে স্নাতক পাশ করে ক্যালিফোর্নিয়ায় আইন অনুশীলন করেন, তারপর ফেডারেল সরকারের জন্য কাজ করার জন্য 1942 সালে তার স্ত্রী প্যাটের সাথে ওয়াশিংটনে চলে যান। দ্বিতীয় বিশ্বযুদ্ধের সময় নেভাল রিজার্ভে সক্রিয়ভাবে দায়িত্ব পালনের পর, তিনি 1946 সালে প্রতিনিধি পরিষদে নির্বাচিত হন। অ্যালজার হিস মামলায় তার কাজ একজন নেতৃস্থানীয় কমিউনিস্ট বিরোধী হিসাবে তার খ্যাতি প্রতিষ্ঠা করে, যা তাকে জাতীয়ভাবে সম্মাননার শীর্ষে উন্নীত করে এবং 1950 সালে, তিনি সিনেট হিসেবে নির্বাচিত হন। নিক্সন 1952 সালের নির্বাচনে রিপাবলিকান পার্টির প্রেসিডেন্ট মনোনীত ডোয়াইট ডি. আইজেনহাওয়ারের 'রানিং মেট' (নির্বাচনে গৌণ পদের প্রার্থী) ছিলেন এবং ভাইস প্রেসিডেন্ট হিসেবে আট বছর দায়িত্ব পালন করেন। তিনি 1960 সালে রাষ্ট্রপতি পদে প্রতিদ্বন্দ্বিতা করেন, জন এফ. কেনেডির কাছে অল্পের জন্য হেরে যান, তারপর ক্যালিফোর্নিয়ার গভর্নরের জন্য 1962 সালের প্রতিযোগিতায় আবার ব্যর্থ হন, যার পরে এটি ব্যাপকভাবে বিশ্বাস করা হয় যে তার রাজনৈতিক ক্যারিয়ার শেষ হয়ে গেছে। যাইহোক, 1968 সালে, তিনি রাষ্ট্রপতি পদের জন্য আরেকবার প্রতিদ্বন্দ্বিতা করেন এবং নির্বাচিতও হন, 'পপোলার ভোটে' হুবার্ট হামফ্রেকে এক শতাংশেরও কম পয়েন্টে পরাজিত করেন, পাশাপাশি তৃতীয় পক্ষের প্রার্থী জর্জ ওয়ালেসকে পরাজিত করেন।
নিক্সন ১৯৭৩ সালে ভিয়েতনাম যুদ্ধে আমেরিকান সম্পৃক্ততার অবসান ঘটান এবং একই বছর এর সাথে সামরিক খসড়ারও নিষ্পত্তি হয় (মার্কিন যুক্তরাষ্ট্রে, সামরিক যোগদান, যা সাধারণত  সামরিক খসড়া বা "মিলিটারি ড্রাফট" নামে পরিচিত, মার্কিন যুক্তরাষ্ট্রের ফেডারেল সরকার ছয়টি সংঘাতে এই খসড়া নিযুক্ত করেছিল: আমেরিকান বিপ্লবী যুদ্ধ, আমেরিকান গৃহযুদ্ধ, প্রথম বিশ্বযুদ্ধ, দ্বিতীয় বিশ্বযুদ্ধ, কোরিয়ান যুদ্ধ এবং ভিয়েতনাম যুদ্ধ)। ১৯৭২ সালে তার চীন সফর শেষ পর্যন্ত দুই দেশের মধ্যে কূটনৈতিক সম্পর্কের  পথ উন্মোচন করে এবং এরপর তিনি সোভিয়েত ইউনিয়নের সাথে অ্যান্টি-ব্যালিস্টিক মিসাইল চুক্তিও সম্পন্ন করেন। তার রক্ষণশীল বিশ্বাসের সাথে ধাপে ধাপে, তার প্রশাসন ক্রমবর্ধমানভাবে ফেডারেল সরকার থেকে রাজ্যগুলিতে ক্ষমতা হস্তান্তর করে । নিক্সনের অভ্যন্তরীণ ঘরোয়া নীতিমালায় তিনি ৯০ দিনের জন্য মজুরি এবং মূল্য নিয়ন্ত্রণ আরোপ করতে, দক্ষিণের স্কুলগুলির বিচ্ছিন্নতা প্রয়োগ করতে, পরিবেশ সুরক্ষা সংস্থা প্রতিষ্ঠা করতে এবং ক্যান্সারের বিরুদ্ধে যুগোপযোগী উদ্যোগ গ্রহন করতে সক্ষম হয়েছিলেন।
উপরন্তু, তার প্রশাসন নিয়ন্ত্রিত পদার্থ আইন ('কন্ট্রোল্ড সাবস্টেন্সস এক্ট' (CSA) হল মার্কিন যুক্তরাষ্ট্রের ফেডারেল মাদকদ্রব্য নীতিমালা প্রতিষ্ঠার একটি আইন যার অধীনে ইহার উৎপাদন, আমদানি, দখল, ব্যবহার এবং বিতরণ নিয়ন্ত্রিত হয়) এর ব্যাপারে পদক্ষেপ গ্রহন করেন এবং মাদকের বিরুদ্ধে যুদ্ধ শুরু করে। তিনি অ্যাপোলো ১১ চাঁদের অবতরণেও সভাপতিত্ব করেছিলেন, যা ছিল স্পেস রেস {স্পেস রেস ছিল উচ্চমানের মহাকাশযান সক্ষমতা অর্জনের জন্য দুটি "কোল্ড ওয়ার" - [কোল্ড ওয়ার, যা সাধারণত মার্কিন যুক্তরাষ্ট্র এবং সোভিয়েত ইউনিয়ন এবং তাদের নিজ নিজ মিত্রদের মধ্যে ভূ-রাজনৈতিক উত্তেজনার সময়কে বোঝায়। উক্ত শব্দটি ব্যবহার করা হয় কারণ দুটি পরাশক্তির মধ্যে সরাসরি কোনো বড় মাপের লড়াই ছিল না, কিন্তু তারা প্রত্যেকেই 'প্রক্সি যুদ্ধ' নামে পরিচিত বড় আঞ্চলিক সংঘর্ষে বিরোধী পক্ষকে সমর্থন করেছিল] প্রতিদ্বন্দ্বী মার্কিন যুক্তরাষ্ট্র এবং সোভিয়েত ইউনিয়নের মধ্যে 20 শতকের একটি প্রতিযোগিতা} প্রতিযোগিতার তৎকালীন সমাপ্তি। ১৯৭২ সালে তিনি জর্জ ম্যাকগভর্নকে পরাজিত করার সময় একটি ঐতিহাসিক 'নির্বাচনী-ল্যান্ডস্লাইড'- ("ল্যান্ডস্লাইড" হল এমন একটি নির্বাচনে বিজয় যেখানে একজন ব্যক্তি বা রাজনৈতিক দল তাদের প্রতিপক্ষের চেয়ে অনেক বেশি ভোট বা আসন পায়) নিয়ে পুনরায় নির্বাচিত হন।
তার দ্বিতীয় মেয়াদে, নিক্সন 'ইয়োম কিপপুর' যুদ্ধে ইসরায়েলি ক্ষয়ক্ষতি  করার জন্য একটি এয়ারলিফটের (অপারেশন নিকেল গ্রাস ১৯৭৩ সালের ইয়োম কিপ্পুর যুদ্ধের সময় ইস্রায়েলে অস্ত্র ও সরবরাহ সরবরাহের জন্য মার্কিন যুক্তরাষ্ট্র দ্বারা পরিচালিত একটি কৌশলগত এয়ারলিফ্ট অপারেশন। ৩২ দিনের মধ্যে, ইউনাইটেড স্টেটস এয়ার ফোর্স (USAF) মিলিটারি এয়ারলিফ্ট কমান্ড (MAC) ২২,৩২৫ টন ট্যাঙ্ক, আর্টিলারি, গোলাবারুদ এবং সরবরাহ পাঠিয়েছে) আদেশ দেন, একটি সংঘাত যার ফলে দেশে তেল সংকট দেখা দেয়।
১৯৭৩ সালের শেষের দিকে, ওয়াটারগেটে নিক্সন প্রশাসনের জড়িত থাকার কারণে কংগ্রেস এবং দেশে তার সমর্থন হ্রাস পায়। ৯ আগস্ট, ১৯৭৪-এ, প্রায় নির্দিষ্ট অভিশংসন এবং অফিস থেকে অপসারণের মুখোমুখি হয়ে, নিক্সন রাষ্ট্রপতির পদ থেকে পদত্যাগ করেন।
পরে, তার উত্তরাধিকারী জেরাল্ড ফোর্ড তাকে ক্ষমাপত্র প্রদান করেন। অবসর গ্রহণের প্রায় ২০ বছর সময়, নিক্সন তার স্মৃতিকথা এবং অন্যান্য  নয়টি বই লিখেছিলেন। তিনি অনেক বিদেশ সফর করেছেন, একজন প্রবীণ রাষ্ট্রনায়ক এবং বিদেশী বিষয়ের শীর্ষস্থানীয় বিশেষজ্ঞের মতো তার ভাবমূর্তি পুনর্বাসন করেছেন।১৮ এপ্রিল, ১৯৯৪ তারিখে তিনি একটি দুর্বল স্ট্রোকের শিকার হন এবং চার দিন পরে ৮১ বছর বয়সে তিনি মারা যান।ইতিহাসবিদ এবং রাজনৈতিক বিজ্ঞানীদের সমীক্ষায় নিক্সনকে সাধারণের চেয়ে নিম্নবর্গের রাষ্ট্রপতি হিসাবে স্থান দেওয়া হয়। যাইহোক, উক্ত সমীক্ষাটি জটিলতাপূর্ণ প্রমাণিত হয়েছে ও রাষ্ট্রপতি থাকা কালীন সাফল্য গুলো তার কার্যালয় থেকে পদত্যাগের পরিস্থিতির পরিপন্থী বলে প্রতীয়মান হয়েছে।।
জন্ম ও শিক্ষাজীবন
রিচার্ড মিলহাউস নিক্সন ক্যালিফোর্নিয়ার ইওরবা লিন্ডা শহরে, পরিবারিক লেবু বাগানস্থ তার পিতার তৈরি বাড়িতে 9 জানুয়ারী, 1913-এ জন্মগ্রহণ করেছিলেন। তার পিতামাতা ছিলেন হান্না (মিলহাউস) নিক্সন এবং ফ্রান্সিস এ. নিক্সন। তার মা ছিলেন একজন কোয়েকার, এবং তার বাবা মেথডিজম (মেথডিজম হল প্রোটেস্ট্যান্ট খ্রিস্টধর্মের একটি শাখা যা 18 শতকে ইংল্যান্ডে উদ্ভূত হয়েছিল) থেকে কোয়েকার ধর্মে ধর্মান্তরিত হন। নিক্সন মাতৃ সূত্রে আদি ইংরেজ বসতি স্থাপনকারী টমাস কর্নেলের বংশধারার উত্তরসূরি ; যিনি এজরা কর্নেলের (কর্নেল বিশ্ববিদ্যালয়ের প্রতিষ্ঠাতা), জিমি কার্টার এবং বিল গেটসেরও পূর্বপুরুষ ছিলেন।
নিক্সন কোয়েকার সম্প্রদায়ের মধ্যে বেড়ে ওঠেন যেখানে কিছু নির্দিষ্ট নিয়ম অনুসরণ করতে হতো, যার মধ্যে অ্যালকোহল পান, নৃত্য এবং খারাপ ভাষা ব্যবহার করার মতো কাজগুলো নিষিদ্ধ ছিল। নিক্সনের চার ভাই ছিল: হ্যারল্ড (1909-1933), ডোনাল্ড (1914-1987), আর্থার (1918-1925), এবং এডওয়ার্ড (1930-2019) এবং তাদের সবাইকে মধ্যযুগীয় বা কিংবদন্তি ব্রিটেনে রাজত্ব করা রাজাদের নামে নামকরণ করা হয়েছিল; উদাহরণস্বরূপ, রিচার্ডের নামকরণ করা হয়েছিল রিচার্ড দ্য লায়নহার্টের নামে।
জীবনের শুরুর দিকে নিক্সনকে অত্যন্ত কষ্টময় একটি সময় পাড় করতে হয়েছিল, এবং তিনি প্রায়শই আইজেনহাওয়ারের একটি কথা স্মরণ করতেন যা তারই বাল্যকালের স্বরুপ বর্ণনা করে: "আমরা খুবই দরিদ্র ছিলাম, কিন্তু এর সবচাইতে ভালো দিকটি হল আমরা এটা জানতাম না।"
১৯২২ সালে, নিক্সনদের লেবু ব্যবসায় ব্যার্থতার পর তারা সপরিবারে ক্যালিফোর্নিয়ার হুইটিয়ারে স্থানান্তরিত হয়। সেখানে তারা কোয়েকারদের সাথে একটি এলাকায় বসবাস করা শুরু করে, এবং নিক্সনের বাবা ফ্রাঙ্ক একটি মুদি দোকান এবং গ্যাস স্টেশন চালু করেন। দুঃখজনকভাবে, নিক্সনের ছোট ভাই আর্থার ১৯২৫ সালে মাত্র সাত বছর বয়সে একটি অল্পসময়ের অসুস্থতায় মারা যায়। নিক্সনের বয়স যখন বারো বছর, ডাক্তাররা তার ফুসফুসে একটি দাগ খুঁজে পান এবং যেহেতু তার পরিবারের যক্ষ্মা রোগের ইতিহাস ছিল, তাই তাকে খেলাধুলা এড়িয়ে চলতে বলা হয়েছিল। কিন্তু পরে দেখা গেল যে স্পটটি অতীতের  নিউমোনিয়া সংক্রমণের টিস্যু ছিল।
দুর্যোগ ব্যবস্থাপনা ও ত্রাণ মন্ত্রণালয়
দুর্যোগ ব্যবস্থাপনা ও ত্রাণ মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি দুর্যোগ ব্যবস্থাপনা ও ত্রাণ কার্য পরিচালনার জন্য দায়িত্বপ্রাপ্ত।
ইতিহাস
২০১২ সালের নভেম্বর মাসে ’দুর্যোগ ব্যবস্থাপনা আইন -২০১২’ অনুমোদন লাভের পর দুর্যোগ ব্যবস্থাপনা ও ত্রাণ মন্ত্রনালয়ের অধীনে ’দুর্যোগ ব্যবস্থাপনা অধিদপ্তর (ডি ডি এম)’ প্রতিষ্ঠিত হয় ।
কার্যাবলী
দুর্যোগ ব্যবস্থাপনা আইনের উদ্দেশ্য বাস্তবায়ন এই অধিদপ্তরের মান্ডেট - ঝুঁকি হ্রাস কর্মসূচি গ্রহণের মাধ্যমে বিভিন্ন দুর্যোগের বিপদাপন্নতা হ্রাস করা বিশেষভাবে দরিদ্র ও সুবিধাবঞ্চিত মানুষের সামর্থ্য বৃদ্ধির জন্য কার্যকর মানবিক সহায়তা কর্মসূচি গ্রহণ করা, দুর্যোগ ঝুঁকি হ্রাস এবং জরুরী সাড়াদানের সাথে সংশিস্নষ্ট বিভিন্ন সরকারী ও অ-সরকারী সংস্থাসমূহ কর্তৃক গৃহীত বিভিন্ন কর্মসূচিরর মধ্যে সমন্বয় সাধন । দুর্যোগ ব্যবস্থাপনা এবং জাতীয় দুর্যোগ ব্যবস্থাপনা নীতিমালা ও পরিকল্পনা সম্পর্কিত সরকারের নির্দেশাবলী এবং সুপারিশসমূহ বাস্তবায়ন দুর্যোগ ব্যবস্থাপনা অধিদপ্তরের (ডি ডি এম) অন্যতম দায়িত্ব।
জন জেমসন
জন আলেকজান্ডার জেমসন, এমবিই (জন্ম: ৩০ জুন, ১৯৪১) ব্রিটিশ ভারতের বোম্বেতে জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। জন জেমসন কাউন্টি ক্রিকেটে ওয়ারউইকশায়ার দলে প্রতিনিধিত্ব করেন। দলে তিনি মূলতঃ শীর্ষ সারির ব্যাটসম্যান ছিলেন। এছাড়াও দলের প্রয়োজনে কার্যকরী অফ স্পিন কিংবা মিডিয়াম-পেস বোলিং করতেন।
এসফান্দাবাদ, ইয়াজদ
এসফান্দাবাদ (, Esfandabad; এসবেন্দাবাদ এবং ইসফান্দাবাদ নামেও পরিচিত) ইরানের ইয়াজদ প্রদেশের আবরকুহ অঞ্চলের বহমান জেলার এসফান্দার গ্রামীণ জেলার একটি গ্রাম। ২০০৬ সালের আদমশুমারি অনুযায়ী, এখানে ৪০৫টি পরিবারে মোট জনসংখ্যা ছিল ১,৩৮৫ জন।
জন জেমসন
খেলোয়াড়ী জীবন
১৯৭১ থেকে ১৯৭৫ সময়কালে ইংল্যান্ডের পক্ষে টেস্ট ও একদিনের আন্তর্জাতিক খেলেছেন। পাশাপাশি উইকেট-রক্ষণেও মাঝে-মধ্যে ভূমিকা রাখতেন। ডেরেক মারে আহত হলে রোহন কানহাই উইকেট-কিপার হন। অধিনায়ক এ.সি. স্মিথ তাকে বোলিংয়ের জন্য ডেকে পাঠান।
ক্রিকেট সংবাদদাতা কলিন ব্যাটম্যান উল্লেখ করেছেন যে, বয়কট, এডরিচ ও অ্যামিসের যুগে জন জেমসন টেস্ট ক্রিকেটে কমই সুযোগ লাভ করেছেন। ফাস্ট বোলারদের বিপক্ষে লড়াকু দৃষ্টিভঙ্গীতে তিনি তার সেরা খেলা উপহার দিতে চেয়েছিলেন। দূর্ভাগ্যবশতঃ তার প্রথম চার ইনিংসের তিনটিতে রান-আউটের কবলে পড়েন। ইংল্যান্ডের একমাত্র ক্রিকেটার হিসেবে টেস্টের উভয় ইনিংসে রান-আউট হন। এছাড়াও, একমাত্র ক্রিকেটার হিসেবে জেমসন ধারাবাহিকভাবে টেস্টের তিন ইনিংসে এ ধরনের আউটের শিকার হন।
১৯৭১ সালে ভারতের বিপক্ষে তার টেস্ট অভিষেক ঘটে। তন্মধ্যে দ্বিতীয় টেস্টে ৮২ রান করেছিলেন। ১৯৭৩-৭৪ মৌসুমে ওয়েস্ট ইন্ডিজ সফরে তিনি আরও একটি তিন টেস্টের সিরিজসহ একটি ওডিআইয়ে খেলেছিলেন। কিন্তু ব্যক্তিগতভাবে তিনি তেমন সফলতা পাননি। ১৯৭৫ সালের ক্রিকেট বিশ্বকাপের দুইটি খেলায় অংশগ্রহণ করেন।
কাউন্টি ক্রিকেট
১৯৭৪ সালে এজবাস্টনে গ্লুচেস্টারশায়ার দলের বিপক্ষে তিনি প্রথম-শ্রেণীর ক্রিকেটে তার সর্বোচ্চ অপরাজিত ২৪০* রান সংগ্রহ করেন। রোহন কানহাইয়ের সাথে (২১৩*) দ্বিতীয় উইকেট জুটিতে অপরাজিত ৪৬৫ রান তোলেন। তাদের এ সংগ্রহ কাউন্টি ক্রিকেটে অদ্যাবধি অক্ষত রয়েছে।
তার ভাই টমাস জেমসন ১৯৭০ সালে ওয়ারউইকশায়ার এবং কেমব্রিজ বিশ্ববিদ্যালয় দলের পক্ষে খেলেন।
কোচিং
ভারত উপমহাদেশে জন্মগ্রহণ করায় তিনি সর্বদাই দক্ষিণ এশিয়ার ক্রিকেট সম্প্রসারণের দিকে মনোনিবেশ ঘটাতেন। এমসিসি দলের পক্ষে ১৯৭৮-৭৯ ও ১৯৮০-৮১ মৌসুমে দুইবার বাংলাদেশ সফর করেন। পরবর্তীকালে বাংলাদেশ ক্রিকেট দলে কোচের দায়িত্ব পালন করেন ও বাংলাদেশের ক্রিকেটের শুরুরদিকে উন্নয়নে সহায়তা করেন।
ইয়ারপুর
ইয়ারপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার উস্থি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল খানে খোদা মসজিদ।
খানে খোদা মসজিদ
খানে খোদা মসজিদ বা জঙ্গলকাটি মসজিদের প্রতিষ্ঠাকাল অষ্টাদশ শতক বলে অণুমিত হয়। ১৭ ফুট ৪ ইঞ্চি X ১৭ ফুট ৪ ইঞ্চি মাপের গম্বুজ সহ মসজিদের উচ্চতা প্রায় ২০ ফুট। মসজিদের অব্যন্তরে ৮ ফুট ৯ ইঞ্চি X ৮ ফুট ৯ ইঞ্চি X ৮ ফুট ৯ ইঞ্চি আয়তনের গর্ভগৃহ অবস্থিত। মসজিদ নির্মাণে ৬.৮ ইঞ্চি X ৪.৫ ইঞ্চি X ১.৫ ইঞ্চি আয়তনের আয়তাকার ইট ব্যবহৃত হয়েছে। মসজিদের শীর্ষে চারকোণে একটি করে চারকোণা টারেট বর্তমান।
জুম ভিডিও কমিউনিকেশনস
থাম্ব|জুম ভিডিও যোগাযোগ সংস্থার লোগো জুম ভিডিও কমিউনিকেশনস (Zoom Video Communications), মার্কিন যোগাযোগ প্রযুক্তি কোম্পানি। জুমের সদরদপ্তর ক্যালিফোর্নিয়ার সান হোসে। এটি ক্লাউড-ভিত্তিক পিয়ার-টু-পিয়ার সফ্টওয়্যার প্ল্যাটফর্মের মাধ্যমে ভিডিওটেলিফোনি এবং অনলাইন চ্যাট পরিষেবা দিয়ে থাকে। টেলিকনফারেন্সিং, টেলিযোগাযোগ, দূরশিক্ষণ এবং সামাজিক সম্পর্ক বজায় রাখার জন্য ব্যবহৃত হয়। জুমের ব্যবসায়িক কৌশল অন্যান্য প্রতিযোগীদের তুলনায় পণ্য ব্যবহার করা সহজতর, পাশাপাশি সাশ্রয়ী।
জিমি কার্টার
থাম্ব|জর্জিয়ার সমভূমিতে কার্টার পরিবারের দোকান (কার্টারের বয়হুড ফার্মের অংশ) জিমি কার্টার (Jimmy Carter; জন্ম: অক্টোবর ১, ১৯২৪) হচ্ছেন একজন আমেরিকান রাজনীতিবিদ, লেখক এবং ডেমোক্রেটিক পার্টির সদস্য; যিনি ১৯৭৭ থেকে ১৯৮১ সাল মার্কিন যুক্তরাষ্ট্রের ৩৯তম রাষ্ট্রপতির দায়িত্ব পাল্পন করেন। তিনি ২০০২ সালে শান্তিতে নোবেল পুরস্কার লাভ করেছেন।
কর্মজীবন
প্রথম জীবনে জিমি কার্টার ছিলেন একজন চীনাবাদাম বিক্রেতা । তিনি তার বাড়িতে চিনাবাদামের চাষ করতেন । পরবর্তী জীবনে রাজনীতিতে প্রবেশ করেন এবং যুক্তরাষ্ট্রের ৩৯তম রাষ্ট্রপতি হন ।
রাষ্ট্রপতিকাল
তার রাষ্ট্রপতিকালে ইরান জিম্মি সংকট তৈরী হয়। সেসময় এটি শিরোনামে চলে আসে। ফলে ১৯৮০ সালের রাষ্ট্রপতি নির্বাচনে রিপাবলিকান প্রার্থী রোনাল্ড রেগন-এর কাছে বিপুল ভোটে পরাজিত হন। ২য় বিশ্বযুদ্ধের পর মার্কিন ইতিহাসে প্রথমবার কোনো  ক্ষমতাসীন রাষ্ট্রপতির নির্বাচনী পরাজয় ঘটে।
ফয়সালাবাদ ক্রিকেট দল
ফয়সালাবাদ ক্রিকেট দল ছিল পাকিস্তানের ফয়সালাবাদে অবস্থিত আটটি আঞ্চলিক প্রথম-শ্রেণীর ক্রিকেট ক্লাবের একটি। সীমিত ওভারের জন্য দলটির নাম ছিল ফয়সালাবাদ উলভস । প্রথম-শ্রেণীর ক্রিকেট ম্যাচের জন্য কিটের রং সাদা এবং একদিনের এবং টি-টোয়েন্টি প্রতিযোগিতার জন্য সবুজ । ২০১৬-১৭ মৌসুমের পাকিস্তান সুপার লিগ থেকে পর্যবসিত হওয়ার পর তারা তাদের প্রথম-শ্রেণী ক্রিকেটর মর্যাদা হারিয়েছিল। এপ্রিল ২০১৭ সালে, তারা মুলতানকে হারিয়ে তাদের প্রথম-শ্রেণীর মর্যাদা পুনরুদ্ধার করে এবং ফলস্বরূপ ২০১৭-১৮ মৌসুমের কায়েদ-ই-আজম ট্রফি প্রতিযোগিতায় অংশগ্রহণ  করেছিল।।
জাতিসংঘ নিরাপত্তা পরিষদের রেজল্যুশন ১৩২৫
জাতিসংঘ নিরাপত্তা পরিষদের রেজল্যুশন ১৩২৫ (এস/আরইএস/৩২৫) জাতিসংঘের নিরাপত্তা পরিষদ কর্তৃক ২০০০ সালের ৩১ অক্টোবর সর্বসম্মতিক্রমে নারী, শান্তি ও নিরাপত্তা বিষয়ক রেজুলেশন গৃহীত হয় ১২৬১ (১৯৯৯), ১২৬৫ (১৯৯৯), ১২৯৬ (২০০০), এবং ১৩১৪ (২০০০) রেজল্যুশনগুলি প্রত্যাহার করা পর। রেজুলেশনে নারী ও মেয়েদের উপর সশস্ত্র সংঘাতের অনুপযুক্ত এবং অনন্য প্রভাব স্বীকার করা হয়েছে। এটি সংঘাত, প্রত্যাবাসন ও পুনর্বাসন, পুনর্বাসন, পুনর্গঠন এবং সংঘাত-পরবর্তী পুনর্গঠনের সময় নারী ও মেয়েদের বিশেষ চাহিদা বিবেচনা করার জন্য একটি লিঙ্গভিত্তিক দৃষ্টিভঙ্গি গ্রহণের আহ্বান জানায়।
রেজল্যুশন ১৩২৫ ছিল নিরাপত্তা পরিষদের প্রথম আনুষ্ঠানিক এবং আইনি দলিল, যা নারীদের অধিকার লঙ্ঘন রোধে, শান্তি আলোচনায় ও সংঘর্ষ-পরবর্তী পুনর্গঠনে নারীদের অংশগ্রহণকে সমর্থন করার জন্য এবং যুদ্ধকালীন যৌন সহিংসতা থেকে নারী ও মেয়েদের সুরক্ষার জন্য একটি সংঘাতে প্রয়োজনীয় দলগুলির প্রয়োজন। এটি জাতিসংঘের নিরাপত্তা পরিষদের প্রথম রেজোলিউশন, যা বিশেষভাবে নারীদের উপর সংঘাতের প্রভাব উল্লেখ করে। রেজল্যুশন তখন থেকে নারী, শান্তি এবং নিরাপত্তা এজেন্ডার জন্য একটি সাংগঠনিক কাঠামোতে পরিণত হয়েছে, যা রেজল্যুশন ১৩২৫ এর উপাদানগুলিকে এগিয়ে নেওয়ার দিকে মনোনিবেশ করে।
পর্যবেক্ষণ
পর্যবেক্ষণগুলি তুলে ধরে যে কীভাবে কাউন্সিল নারী ও সশস্ত্র সংঘাতের বিষয়টিকে আন্তর্জাতিক শান্তি ও নিরাপত্তার জন্য গুরুত্বপূর্ণ মনে করে। তারা সশস্ত্র সংঘর্ষে বেসামরিক নাগরিকদের, বিশেষ করে নারী ও শিশুদের বিষয়ে কাউন্সিলের উদ্বেগ প্রকাশ করে, যারা সংঘর্ষের বেশিরভাগ শিকার হন এবং যারা সশস্ত্র গোষ্ঠী দ্বারা ক্রমবর্ধমানভাবে নিশানা হচ্ছে। বেসামরিক, বিশেষ করে নারী ও শিশুদের উপর হামলা শান্তি ও পুনর্মিলনকে নেতিবাচকভাবে প্রভাবিত করে।
ইতিহাস
এই প্রস্তাবটি এনজিও ওয়ার্কিং গ্রুপ অন উইমেন, পিস অ্যান্ড সিকিউরিটি (এনজিও ডব্লিউজি) ও ইউনাইটেড নেশনস ডেভেলপমেন্ট ফান্ড ফর উইমেন (ইউএনআইএফইএম; এখন ইউএন উইমেন দ্বারা সফল) -এর ব্যাপক তদবিরের পর সর্বসম্মতিক্রমে পাস হয়। নামিবিয়ার তৎকালীন মহিলা বিষয়ক মন্ত্রী নেতুম্বো নন্দী-এনদিতওয়াহ যখন নিরাপত্তা পরিষদের সভাপতিত্ব করার সময় প্রস্তাবটি শুরু করেছিল। কাউন্সিল -এ বাংলাদেশের প্রতিনিধিত্বকারী রাষ্ট্রদূত আনোয়ারুল চৌধুরী শান্তি ও নিরাপত্তায় নারীর অবদানের প্রতি দৃষ্টি আকর্ষণের জন্য কাউন্সিল প্রেসিডেন্ট হিসেবে বাংলাদেশের ভূমিকা ব্যবহার করে গুরুত্বপূর্ণ অবদান রেখেছেন। চৌধুরী ১৩২৫ রেজল্যুশনের পূর্ণ বাস্তবায়নের জন্য সোচ্চার ও সক্রিয় আইনজীবী হিসেবে রয়ে গেছেন। এনজিও ওয়ার্কিং গ্রুপ কাউন্সিলকে সফলভাবে লবিংয়ে নারী, শান্তি ও নিরাপত্তার বিষয়ে উন্মুক্ত অধিবেশন, রেজল্যুশনের বিষয়ে কাউন্সিল সদস্যদের সাথে পরামর্শ এবং তাদের প্রযোজ্য তথ্য প্রদানে গুরুত্বপূর্ণ ভূমিকা পালন করে।
তেজিন্দার পালসিং তুর
তেজিন্দরপাল সিং তুর (জন্ম: ১৩ই নভেম্বর ১৯৯৪) একটি ভারতীয় শট পুটার। ২০.৯২ মিটার নিক্ষেপ করে তিনি ভারতের জাতীয় রেকর্ডের অধিকারী। ২০২১ সালের ২১শে জুন, পাতিয়ালায় আয়োজিত ইন্ডিয়ান  গ্রা প্রিতে ২১.৪৯ মিটার নিক্ষেপ করে তিনি নিজের পুরাতন জাতীয় রেকর্ড ভেঙে নতুন জাতীয় রেকর্ড গড়েন এবং ২০২০ টোকিও অলিম্পিকের জন্যে যোগ্যতা অর্জন করেন।
প্রাথমিক জীবন
তুরের জন্ম ১৯৯৪ সালের ১৩ই নভেম্বর পাঞ্জাবের মোগা জেলার খোসা পান্ডো গ্রামে। তুর কৃষক পরিবারের ছেলে, প্রথমে ক্রিকেট খেলতে শুরু করলেও, পরে বাবার কথা শুনে ক্রিকেট থেকে শটপুটে সরে গিয়েছিলেন।
কর্মজীবন
জুন ২০১৭ সালে, তূর ফেডারেশন কাপ জাতীয় সিনিয়র অ্যাথলেটিক্স চ্যাম্পিয়নশিপে ২০. ৪০মিটার তার ব্যক্তিগত শ্রেষ্ঠ আউটডোর থ্রো রেকর্ড করেছিলেন। পরে পাতিয়ালা এর বিশ্ব চ্যাম্পিয়নশিপে যোগ্যতা মান স্বল্প পড়ে গিয়েছিল যখন তিনি ২০.৫০মিটার নিক্ষেপ করেন। পরের মাসে, তিনি ভুবনেশ্বরে ২০১৭ এশিয়ান অ্যাথলেটিক্স চ্যাম্পিয়নশিপে ১৯.৭৭ মিটার নিক্ষেপ দিয়ে রৌপ্যপদক জিতেছিলেন।
১৯.৪২ মিটার নিক্ষেপ দিয়ে ২০১৮ কমনওয়েলথ গেমসের ফাইনালে অষ্টম স্থান অর্জন করেছিলেন।
২৫শে আগস্ট ২০১৮ এ, টুর গেমসের রেকর্ড এবং জাতীয় রেকর্ডটি ভেঙে ২০.৭৫ মিটার নিক্ষেপ করে ২০১৮ এশিয়ান গেমসে স্বর্ণ জিতেছেন।
আর্থার অশি
আর্থার লেনক্স অশি (Arthur Lennox Ochse; জন্ম: ১১ অক্টোবর, ১৮৯৯ - মৃত্যু: ৫ মে, ১৯৪৯) কেপ প্রদেশের গ্রাফ-রেইনেট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২৭-২৮ মৌসুম থেকে ১৯২৯ সময়কাল পর্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন আর্থার অশি।
ঘরোয়া ক্রিকেট
১৯২১-২২ মৌসুম থেকে ১৯২০-এর দশকের শেষদিক পর্যন্ত ইস্টার্ন প্রভিন্সের সদস্যরূপে দক্ষিণ আফ্রিকান প্রথম-শ্রেণীর ক্রিকেট খেলতেন। এ সময়ে কখনো অবিরাম, আবার কখনোবা কার্যকরী ভূমিকা রাখতেন। এরপর, ১৯৩১-৩২ ও ১৯৩৭-৩৮ মৌসুমে আরও দুইবার ঘরোয়া মৌসুমে অংশ নিয়েছিলেন।
১৯২৪-২৫ মৌসুমে অরেঞ্জ ফ্রি স্টেটের বিপক্ষে শেষ ছয়টি উইকেট মাত্র ৬০ রান খরচায় দখল করে প্রথম সকলের নজর কাড়েন ও দলের জয়ে সবিশেষ ভূমিকা রাখেন। ১৯২৭-২৮ মৌসুমে ইংরেজ দল দক্ষিণ আফ্রিকা সফরে আসলে টেস্ট বহির্ভূত প্রথম-শ্রেণীর ক্রিকেটে দক্ষিণ আফ্রিকা একাদশের পক্ষে খেলার জন্যে তিনি মনোনীত হন। খেলায় তিনি তিন উইকেট পেয়েছিলেন। তবে, এ ধরনের ক্রীড়াশৈলীর কারণে টেস্ট দলে তার ঠাঁই হয়নি। কিন্তু, জানুয়ারির শুরুতে এমসিসি দলের বিপক্ষে অনুষ্ঠিত প্রথম-শ্রেণীর খেলায় ৫/৩১ পেলে সফরকারী দলটি মাত্র ৪৯ রানে গুটিয়ে যেতে বাধ্য হয়। তাসত্ত্বেও সফরকারী দল দ্বিতীয় ইনিংসে নিজেদেরকে গুছিয়ে নেয় ও উদ্বোধনী জুটিতে নিরবিচ্ছিন্নভাবে ১৮৭ রান সংগ্রহ করে ১০ উইকেটের জয় তুলে নেয়।
১৯২৮-২৯ মৌসুমে ইস্টার্ন প্রভিন্সের সদস্যরূপে মাত্র একটি প্রথম-শ্রেণীর খেলায় অংশগ্রহণ করেছিলেন। কার্যত দূর্বল শক্তিমত্তার অধিকারী অরেঞ্জ ফ্রি স্টেটের বিপক্ষে ৪/৪০ লাভের পর ৬/৩৭ পান। এগুলোই পরবর্তীকালে তার সমগ্র খেলোয়াড়ী জীবনের ইনিংসে সেরা বোলিং ও খেলায় সেরা বোলিং পরিসংখ্যান হিসেবে রয়ে যায়।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্ট খেলায় অংশগ্রহণের সুযোগ হয় তার। ২১ জানুয়ারি, ১৯২৮ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে আর্থার অশি’র।
দক্ষিণ আফ্রিকা দল সিরিজের প্রথম দুই টেস্টে পরাজিত হবার পর তৃতীয় টেস্ট খেলার জন্যে আর্থার অশিকে মনোনীত করে। কিন্তু, ডারবানের কিংসমিডে অনুষ্ঠিত ব্যাটসম্যানের উপযোগী উইকেটে বেশ রান দিয়েও কোন উইকেট লাভে ব্যর্থতার পরিচয় দেন। এরপর দ্বিতীয় ইনিংসে কোন বোলিংই করেননি তিনি। এ খেলার পর টেস্ট দল থেকে তাকে বাদ দেয়া হয়। এরপর ১৯২৭-২৮ মৌসুমে কোন খেলায় অংশ নেননি।
ইংল্যান্ড গমন, ১৯২৯
ঘরোয়া ক্রিকেটে অনিন্দ্য সুন্দর বোলিংশৈলী প্রদর্শনের স্বীকৃতিস্বরূপ ১৯২৯ সালে দক্ষিণ আফ্রিকা দলের সাথে ইংল্যান্ড গমনের সুযোগ লাভ করেন। ১৯২৯ সালের ঐ সফরে আর্থার অশি মিশ্র সফলতা পান। উইজডেন ক্রিকেটার্স অ্যালমেনাকে এ সফরে প্রকৃত মানসম্পন্ন ফাস্ট বোলারের অভাবের কথা উল্লেখ করা হয়। আর্থার অশি সম্পর্কে বলা হয় যে তিনি প্রচণ্ড শ্রম দিয়েছেন। তবে, সামগ্রিকভাবে প্রথম-শ্রেণীর খেলাগুলোয় বলের ওপর নিয়ন্ত্রণ ও ধারাবাহিতা ধরে রাখতে পারেননি। তার বোলিংই প্রায়শঃই এবড়োথেবড়ো ছিল।